**VÝZVA NA PREDLOŽENIE PONUKY**

na zákazku podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

1. **Identifikácia verejného obstarávateľa:**

Názov: Sociálna poisťovňa, ústredie

Sídlo: Ul. 29 augusta č. 8 a 10, 813 63 Bratislava

IČO: 30807484

DIČ: 2020592332

Kontaktná osoba: Bc. Milan Rekszi

e-mail: [milan.rekszi@socpoist.sk](mailto:milan.rekszi@socpoist.sk)

Tel. č.: +421 906 179 886

1. **Názov predmetu zákazky:**

*Pitný režim zamestnancov SP*

1. **Stručný opis predmetu zákazky:**

Predmetom zákazky je dodanie a inštalácia výdajní kov filtrovanej vody z dôvodu zabezpečenia pitného režimu pre zamestnancov SP.

1. **Podrobný opis predmetu zákazky:**

Špecifikácia predmetu zákazky tvorí Prílohu č. 1 tejto výzvy.

1. **Predpokladaná hodnota zákazky:**

**62.500,- EUR bez DPH**

Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky.

1. **Miesto plnenia predmetu zákazky:**

Miesta dodania sú uvedené prílohe č. 2 rámcovej dohody – Miesta dodania.

1. **Spoločný slovník obstarávania (CPV):**

|  |  |
| --- | --- |
| **Hlavný predmet** | |
| CPV kód | Opis CPV kódu |
| 42912310-8 | Prístroje na filtráciu vody |
| **Doplňujúce predmety** | |
| CPV kód | Opis CPV kódu |
| 39222120-1 | Šálky na jedno použitie |
| 60000000-2 | Dopravné služby |
|  | |

1. **Lehota plnenia predmetu zákazky:**

Predmet zákazky bude poskytovaný priebežne podľa prevádzkových potrieb verejného obstarávateľa na základe individuálnych objednávok. Podrobný spôsob plnenia a lehoty sú uvedené v obchodných podmienkach v prílohe č. 5 tejto výzvy.

1. **Rozsah predmetu zákazky:**

Verejný obstarávateľ vyžaduje predložiť ponuku na celý predmet zákazky.

1. **Rozdelenie predmetu zákazky**:

Predmet zákazky nie je rozdelený na časti. Uchádzač musí predložiť ponuku na celý predmet zákazky.

1. **Variantné riešenie:**
   1. Uchádzačom sa nepovoľuje predložiť variantné riešenie vo vzťahu k požadovanému predmetu zákazky.
   2. Ak súčasťou ponuky bude aj variantné riešenie, variantné riešenie nebude zaradené   
      do vyhodnocovania ponúk a bude sa naň hľadieť, akoby nebolo predložené.
2. **Komunikácia a vysvetľovanie**
   1. Komunikácia a výmena informácií (ďalej len „komunikácia“) medzi verejným obstarávateľom a záujemcami a uchádzačmi sa uskutočňuje spôsobom a prostriedkami, ktoré zabezpečia úplnosť údajov a obsahu uvedených v ponuke a zaručia ochranu dôverných a osobných údajov uvedených v týchto dokumentoch, resp. v súlade   
      s ustanovením § 22 zákona. Ponuky možno otvoriť a ich obsah preskúmavať   
      až po uplynutí lehoty určenej na ich predloženie.
   2. Vzájomná komunikácia, poskytovanie vysvetlení a dorozumievanie medzi verejným obstarávateľom a záujemcami a uchádzačmi bude uskutočňovaná v slovenskom jazyku elektronicky.
   3. **Komunikácia prostredníctvom elektronickej pošty - e-mailu** bude uskutočňovaná v nasledovných postupových krokoch v procese verejného obstarávania, ktorých súčasťou sú úkony spojené s komunikáciou medzi verejným obstarávateľom   
      a záujemcom a uchádzačom:
3. zaslanie výzvy na predloženie ponuky záujemcom,
4. predkladanie ponuky podľa požiadaviek uvedených v tejto výzve na predloženie ponuky a v iných dokumentoch poskytnutých verejným obstarávateľom,
5. žiadosti o vysvetlenie k dokumentom potrebným na vypracovanie ponuky   
   a na preukázanie splnenia podmienok účasti zo strany záujemcov,
6. poskytnutie vysvetlení k dokumentom potrebným na vypracovanie ponuky   
   a na preukázanie splnenia podmienok účasti verejným obstarávateľom,
7. doplnenie informácií uvedených v dokumentoch potrebných na vypracovanie ponuky a na preukázanie splnenia podmienok účasti v súlade s ustanovením § 21 ods. 4 a 5 zákona,
8. vyhodnotenie ponúk v zmysle § 53 zákona,
9. vyhodnotenie splnenia podmienok účasti v zmysle § 40 zákona,
10. úkony verejného obstarávateľa súvisiace s § 57 zákona,
11. predĺženie lehoty viazanosti ponúk.
    1. **Pre účely komunikácie** **prostredníctvom elektronickej pošty - e-mailu** je **kontaktná e-mailová adresa verejného obstarávateľa** uvedená v bode 1. tejto výzvy ([milan.rekszi@socpoist.sk](mailto:milan.rekszi@socpoist.sk)). **Uchádzač vo svojej ponuke uvedie   
       e-mailovú adresu, prostredníctvom ktorej bude verejný obstarávateľ v prípade potreby komunikovať s uchádzačom (bod 17. písm. a) tejto výzvy). Verejný obstarávateľ upozorňuje záujemcov, resp. uchádzačov, aby dôsledne, pravidelne a vo vlastnom záujme sledovali elektronickú poštu doručenú na kontaktnú   
       e-mailovú adresu uvedenú v ponuke. Za moment doručenia dokladov   
       a dokumentov podľa bodu 12.3 tejto výzvy sa považuje automaticky vygenerovaný e-mail s potvrdením o odoslaní danej e-mailovej správy.**
12. **Miesto a lehota na predkladanie ponuky:**
    1. Uchádzač predloží ponuku elektronickou poštou na adresu: [milan.rekszi@socpoist.sk](mailto:milan.rekszi@socpoist.sk) .
    2. Lehota na predkladanie ponúk je stanovená do **11.02.2022 do 12:00 hod.** miestneho času.
    3. Ponuku je potrebné doručiť v lehote na predkladanie ponúk podľa bodu 13 tejto výzvy elektronicky na adresu verejného obstarávateľa podľa bodu 13.1 tejto výzvy. Ponuku predloženú po uplynutí uvedenej lehoty na predkladanie ponúk verejný obstarávateľ nebude vyhodnocovať.
13. **Lehota viazanosti ponúk:**

Lehota viazanosti ponuky je verejným obstarávateľom stanovená **do 31.12.2022**.

1. **Jazyk ponuky:**

Ponuky, návrhy a ďalšie doklady a dokumenty vo verejnom obstarávaní sa predkladajú   
v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

1. **Mena a ceny uvádzané v ponuke:** 
   1. Uchádzačom navrhovaná cena za predmet zákazy, uvedená v ponuke uchádzača, bude vyjadrená v eurách (EUR).
   2. Uchádzač stanoví cenu za predmet zákazky na základe vlastných výpočtov, činností, výdavkov a príjmov podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa zákon o cenách vykonáva.
   3. Ak je uchádzač platiteľom dane z pridanej hodnoty (ďalej len „DPH“), navrhovanú ponuková cenu uvedie v zložení:

* navrhovaná cena bez DPH
* sadzba DPH a výška DPH
* navrhovaná cena vrátane DPH.
  1. Ak uchádzač nie je platiteľom DPH, uvedie ponukovú cenu celkom. Skutočnosť, že nie je platiteľom DPH, uvedie v ponuke.
  2. V prípade, ak sa uchádzač, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zákazky/zmluvy a cena sa nezvyšuje o príslušnú sadzbu DPH.
  3. Je výhradnou povinnosťou uchádzača, aby sa dôsledne oboznámil s touto výzvou a jej prílohami a inými dokumentmi poskytnutými verejným obstarávateľom, ktoré môžu akýmkoľvek spôsobom ovplyvniť cenu a charakter ponuky. Navrhovaná cena musí byť stanovená podľa platných právnych predpisov. V prípade, že uchádzač bude úspešný, nebude akceptovaný žiadny nárok uchádzača na zmenu ponukovej ceny z dôvodu chýb   
     a opomenutí jeho povinností.
  4. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zákazky. Všetky ceny predložené uchádzačom musia zohľadňovať primerané, preukázateľné náklady a primeraný zisk.
  5. V prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa. Ak je uchádzač identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento uchádzač nebude pri plnení zmluvy fakturovať DPH. Takýto uchádzač vo svojej ponuke musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Verejný obstarávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.
  6. Ponuková cena musí pokryť náklady na celý predmet zákazky tak, ako je to uvedené   
     vo výzve na predkladanie ponúk a v iných dokumentoch poskytnutých verejným obstarávateľom vrátane všetkých zliav, daní, cla, poplatkov, prípadných licenčných poplatkov, platieb vyberaných v rámci uplatňovania nesadzobných opatrení ustanovených osobitnými predpismi, ako aj iných nákladov súvisiacich s plnením predmetu zákazky napr. náklady na licencie tretích strán. Uchádzač nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za predmet zákazky.
  7. Uchádzač vypracuje návrh uchádzača na plnenie kritérií podľa bodu 17.1 písm. b) uvedeného v tejto výzve.

1. **Obsah ponuky:**
   1. Ponuka musí obsahovať nasledovné dokumenty:
2. **Identifikačné údaje uchádzača** s uvedením kontaktnej osoby uchádzača (**e-mailová adresa na účely elektronickej komunikácie podľa bodu 12.4 tejto výzvy   
   na predloženie ponuky**, telefónne číslo), na ktorú sa môže verejný obstarávateľ obrátiť v prípade potreby vysvetlenia obsahu predloženej ponuky a fakturačných údajov.
3. **Návrh uchádzača na plnenie kritérií podľa Prílohy č. 2 k tejto výzve**, ktorý bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch   
   v súlade s dokladom o oprávnení podnikať, t. j. podľa toho, kto za uchádzača koná navonok.
4. **Čestné vyhlásenie o neprítomnosti konfliktu záujmov vypracované podľa Prílohy č. 3 k tejto výzve**, ktoré bude podpísané uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.
5. **Doklady a dokumenty preukazujúce splnenie podmienok účasti podľa   
   bodu 18. tejto výzvy.**
6. **Návrh** Rámcovej dohody na predmet zákazky „Pitný režim zamestnancov SP“ **podpísaný uchádzačom,** ktorá tvorí Prílohu č. 5 tejto výzvy s uvedením ponukovej ceny,resp. návrhom na plnenie kritérií a s vyplnenými všetkými relevantnými prílohami podpísanými uchádzačom.
   1. **Všetky potvrdenia, doklady a iné dokumenty tvoriace ponuku požadované vo výzve na predloženie ponuky a v iných dokumentoch poskytnutých verejným obstarávateľom budú predložené ako kópie.**
7. **Podmienky účasti:**
   1. **Podmienky účasti podľa § 32 zákona týkajúce sa osobného postavenia**
      1. **§ 32 ods. 1 písm. e) zákona:** uchádzač preukáže, žeje oprávnený dodávať tovar, uskutočňovať stavebné práce alebo poskytovať službu.

**Uchádzač** v súlade s § 32 ods. 1 písm. e) a s § 32 ods. 2 písm. e) zákona **preukáže, že je oprávnený dodať tovar a poskytnúť službu, a to kópiou dokladu** **o oprávnení dodávať tovary a poskytovať služby, ktoré zodpovedajú predmetu zákazky.**

*V prípade preukazovania splnenia podmienky účasti týkajúcej sa osobného postavenia podľa § 32 ods. 1 písm. e) zákona výpisom z Obchodného registra Slovenskej republiky alebo výpisom zo Živnostenského registra Slovenskej republiky uchádzač nie je povinný v zmysle § 32 ods. 3 zákona tieto doklady predkladať verejnému obstarávateľovi, a to z dôvodu použitia údajov z informačných systémov verejnej správy. Toto pravidlo platí pre hospodárske subjekty (uchádzačov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia podľa § 32 ods. 1 písm. e) zákona spôsobom podľa § 32 ods. 2 písm. e) zákona. Pokiaľ má uchádzač platný zápis v zozname hospodárskych subjektov, ktorý vedie Úrad pre verejné obstarávanie, doklad preukazujúci splnenie podmienky účasti podľa § 32 ods. 1 písm. e) zákona sa nevyžaduje.*

* + 1. **§ 32 ods. 1 písm. f) zákona: uchádzač preukáže, že nemá uložený zákaz účasti   
       vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.** **Túto podmienku účasti uchádzač** v súlade s § 32 ods. 2 písm. f) zákona **preukáže predložením kópie čestného vyhlásenia** podpísaným uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. **Vzor čestného vyhlásenia k podmienke účasti podľa § 32 ods. 1 písm. f) zákona je uvedený v Prílohe č. 4 k tejto výzve.**
    2. Pokiaľ má uchádzač platný zápis v zozname hospodárskych subjektov, ktorý vedie Úrad pre verejné obstarávanie, uchádzač nie je povinný predkladať vyššie uvedené doklady. Verejný obstarávateľ bude pri vyhodnocovaní splnenia podmienok účasti osobného postavenia postupovať podľa § 32 ods. 2 zákona alebo § 152 zákona.

1. **Požiadavky verejného obstarávateľa na predmet zákazky:**

Uchádzač predloží k prístrojom na pitnú vodu, ako aj filtrom opisy technických parametrov ponúkaného tovaru a fotografie alebo technický výkres, alebo technický list, alebo katalógový list, alebo produktový list, alebo certifikát s jasne identifikovanými odkazmi na technické špecifikácie alebo technické normy vzťahujúce sa na tovar, vydanými orgánmi kontroly kvality alebo určenými orgánmi s právomocou posudzovať zhodu, z ktorých bude možné overiť, že ponúkaný tovar spĺňa všetky technické parametre a požiadavky tak, ako sú uvedené v špecifikácii predmetu a bolo možné jasne identifikovať ponúkaný tovar (napr.: Technicko informačný list výrobku). Predložené opisy technických parametrov ponúkaného tovaru, fotografie, technické výkresy, technické listy, katalógové listy, produktové listy alebo certifikáty tovaru uchádzač označí poradovým číslom a názvom uvedeným pre príslušný tovar/položku.

1. **Kritériá na vyhodnotenie ponúk:**
   1. Kritériom na vyhodnotenie ponuky **je najnižšia celková cena za predmet zákazky   
      v EUR s DPH** v zmysle § 44 ods. 3 písm. c) zákona.

**Cena pozostáva z:**

**Ceny za predmet zákazky** bez DPH ....................................................... EUR

**DPH 20%** ................................................................................................. EUR

**Ceny za predmet zákazky vrátane DPH ............................................... EUR**

**Slovom: ..................................................................................................... EUR**

* 1. Uchádzač na samostatnom liste predloží vypracovaný návrh uchádzača na plnenie kritérií určených verejným obstarávateľom na vyhodnotenie ponúk. **Návrh uchádzača na plnenie kritérií sa nachádza v Prílohe č. 2 tejto výzvy.**
  2. Návrh uchádzača na plnenie kritérií (Príloha č. 2 tejto výzvy) na predmet zákazky predložený v ponuke musí byť vyjadrený v EUR s DPH so zaokrúhlením maximálne   
     na dve desatinné miesta a musí byť vyšší ako nula.
  3. V kalkulácii ceny musia byť zahrnuté všetky náklady spojené s plnením predmetu zákazky podľa požiadaviek uvedených v Prílohe č. 1 tejto výzvy, teda náklady na celý predmet zákazky tak, ako je to uvedené vo výzve na predkladanie ponúk a v iných dokumentoch poskytnutých verejným obstarávateľom vrátane všetkých zliav, daní, cla, poplatkov, prípadných licenčných poplatkov, platieb vyberaných v rámci uplatňovania nesadzobných opatrení ustanovených osobitnými predpismi, ako aj iných nákladov súvisiacich s plnením predmetu zákazky. Uchádzač nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za predmet zákazky.
  4. Pravidlá na uplatnenie kritérií a spôsob vyhodnotenia ponúk podľa jediného kritéria:

Úspešným uchádzačom sa stane ten uchádzač, ktorého ponuka sa na základe pravidiel   
na uplatnenie kritéria na vyhodnotenie ponúk umiestni na prvom mieste, t. j. uchádzač   
s najnižšou celkovou cenou za predmet zákazky v EUR s DPH. Ostatné ponuky budú zoradené vzostupne podľa výšky ponúkanej celkovej ceny za predmet zákazky v EUR   
s DPH, t. j. ponuke s najvyššou celkovou cenou za predmet zákazky bude priradené najvyššie poradové číslo.

1. **Spôsob vzniku záväzku:**

Verejný obstarávateľ uzatvorí s úspešným uchádzačom rámcovú dohodu na predmet zákazky „**Pitný režim zamestnancov SP**“. Návrh rámcovej dohody na predmet zákazky **Pitný režim zamestnancov SP** tvorí Prílohu č. 5 tejto výzvy a obsahuje požiadavky verejného obstarávateľa, ktoré nie je prípustné meniť a v plnom rozsahu musia byť obsahom uzatvorenej dohody.

1. **Mimoriadne nízka ponuka**

Ak uchádzač predloží mimoriadne nízku ponuku, verejný obstarávateľ bude postupovať   
v súlade s § 53 zákona. Verejný obstarávateľ bude oprávnený postupovať primerane ako pri mimoriadne nízkej ponuke aj v prípade, ak má pochybnosti o predložených návrhoch na plnenie kritérií.

1. **Konflikt záujmov**
   1. Verejný obstarávateľ zabezpečí, aby v tomto verejnom obstarávaní nedošlo ku konfliktu záujmov, ktorý by mohol narušiť alebo obmedziť hospodársku súťaž alebo porušiť princíp transparentnosti a princíp rovnakého zaobchádzania.
   2. Konflikt záujmov zahŕňa najmä situácie, kedy osoba, ktorá môže ovplyvniť výsledok alebo priebeh verejného obstarávania (vrátane osoby bez nutnosti formálneho zapojenia do priebehu verejného obstarávania), má priamy alebo nepriamy finančný záujem, ekonomický záujem alebo iný osobný záujem, ktorý možno považovať za ohrozenie jeho nestrannosti a nezávislosti v súvislosti s verejným obstarávaním.
   3. Verejný obstarávateľ príjme primerané opatrenia a vykoná nápravu, ak zistí konflikt záujmov. Opatreniami podľa prvej vety sú najmä vylúčenie zainteresovanej osoby   
      z procesu prípravy alebo realizácie verejného obstarávania alebo úprava jej povinností   
      a zodpovedností s cieľom zabrániť pretrvávaniu konfliktu záujmov. V prípade nemožnosti odstrániť konflikt záujmov inými účinnými opatreniami, verejný obstarávateľ v súlade s § 40 ods. 6 písm. f) zákona vylúči uchádza z tohto verejného obstarávania.
   4. Verejný obstarávateľ v rámci opatrení podľa predchádzajúceho bodu požaduje, aby záujemca, resp. uchádzač vo všetkých fázach procesu verejného obstarávania postupoval tak, aby nedošlo k vzniku konfliktu záujmov spôsobom podľa Prílohy č. 3 tejto výzvy na predloženie ponuky. Verejný obstarávateľ upozorňuje, že bude kontrolovať pravdivosť uchádzačmi predložených vyhlásení týkajúcich sa konfliktu záujmov.
   5. Uchádzač je povinný bezodkladne po tom, ako sa dozvie o konflikte záujmov alebo   
      o možnosti jeho vzniku, informovať o tejto skutočnosti verejného obstarávateľa.
2. **Ďalšie informácie:**
   1. Všetky náklady spojené s vypracovaním a predložením ponuky sú výlučne výdavkami uchádzača. Verejný obstarávateľ nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním ponuky.
   2. Ponuky uchádzačov sa uchádzačom nevracajú. Zostávajú ako súčasť dokumentácie tohto verejného obstarávania.
   3. Všetky doklady a dokumenty postačuje v ponuke predložiť ako kópie pokiaľ nie je určené inak.
   4. Ponuka musí byť vyhotovená v písomnej forme, ktorá zabezpečí trvalé zachytenie jej obsahu a to písacím strojom alebo tlačiarenským výstupným zariadením výpočtovej techniky, perom s nezmazateľným atramentom a pod., ktorej obsah je čitateľný.
   5. Ponuka nesmie obsahovať žiadne obmedzenia alebo výhrady, ktoré sú v rozpore s požiadavkami a podmienkami uvedenými v tejto výzve.
   6. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa tohto verejného obstarávania uvedené vo výzve na predloženie ponuky a v iných dokumentoch poskytnutých verejným obstarávateľom.

..................................................

Ing. Pavol Bulla

Poverený vykonávaním funkcie riaditeľa sekcie ekonomiky

Prílohy:

Príloha č. 1: Podrobný opis predmetu zákazky

Príloha č. 2: Návrh uchádzača na plnenie kritérií

Príloha č. 3: Čestné vyhlásenie o neprítomnosti konfliktu záujmov

Príloha č. 4: Čestné vyhlásenie k podmienke účasti podľa § 32 ods. 1 písm. f) zákona

Príloha č. 5: Rámcová dohoda na pitný režim zamestnancov Sociálnej poisťovne

### 

### Príloha č. 1 výzvy na predloženie ponuky – Podrobný opis predmetu zákazky

**PODROBNÝ OPIS PREDMETU ZÁKAZKY**

Predmetom zákazky je dodať do nájmu, namontovať a vykonávať sanitáciu prístrojov na pitnú vodu, dodať poháre a vymieňať CO2 fľaše a filtre. Verejný obstarávateľ požaduje, aby prístroje na pitnú vodu bolo možné napojiť na vodovodnú prípojku a prístroj na pitnú vodu vydával horúcu vodu, chladenú vodu a perlivú vodu.

|  |  |  |  |  |  |  |
| --- | --- | --- | --- | --- | --- | --- |
| č. | Predmet dohody | Predpokladané množstvo merných jednotiek | Merná Jednotka | Cena za mernú jednotku  V EUR bez DPH | Celková cena  za 48 mesiacov  v EUR bez DPH za celé predpokladané množstvo | Celková cena  za 48 mesiacov  v EUR s DPH za celé predpokladané množstvo |
| 1. | Filtračný výdajník samostatne stojaci – horúca, chladená, perlivá voda – prenájom (nacenuje sa prenájom 1 ks za 1 mesiac) | 960\* | 1ks/1mes. |  |  |  |
| 2. | Tlaková nádoba CO2 fľaša 1,5 kg – 2,0 kg - prenájom | 960\* | 1ks/1mes. |  |  |  |
| 3. | Inštalácia filtračného výdajníka (jednorázovo) a dodávka inštalačného setu | 20 | JV |  |  |  |
| 4. | Sanitácia | 170 | JV |  |  |  |
| 5. | Filter médium (veľkosť zachytenia častíc 0,02 mikróny) - dodávka a výmena | 170 | ks |  |  |  |
| 6. | CO2 náplň – 1,5 kg – 2,0 kg - dodávka a výmena | 400 | ks |  |  |  |
| 7. | Papierové Eko poháre 180 ml – 220 ml. 1 balenie = 100 kusov | 450 | balenie |  |  |  |
| 8. | **Celková cena za predmet zákazky** | | | |  |  |

\* množstvo 960 merných jednotek je súčin prenájmu 20 kusov výdajníkov za 1 mesiac prepočítané na obdobie trvania zmluvného vzťahu, t.j. 48 mesiacov ( 20 ks/mes. x 48 mesiacov = 960).

### Príloha č. 2 výzvy na predloženie ponuky – Návrh uchádzača na plnenie kritérií

V prípade, ak uchádzač nie je platiteľom DPH, uvedie navrhovanú cenu celkom (cenu vrátane DPH).

Skutočnosť, že nie je platiteľom DPH, uchádzač uvedie v ponuke.

NÁVRH UCHÁDZAČA NA PLNENIE KRITÉRIÍ

**Obchodné meno uchádzača:**

**Adresa alebo sídlo uchádzača:**

**Predmet zákazky:** *Pitný režim zamestnancov SP*

|  |  |  |  |  |  |
| --- | --- | --- | --- | --- | --- |
| p. č. | Názov kritéria | Návrh na plnenie kritéria v EUR bez DPH | Sadzba DPH v % | Výška DPH v EUR | **Návrh na plnenie kritéria s DPH v EUR** |
| 1. | Celková cena za predmet zákazky *Pitný režim zamestnancov SP* |  |  |  |  |

Celková cena za predmet zákazky bude vyjadrená ako súčet cien položiek uvedených v podrobnej cenovej kalkulácii.

Vyhlasujem, že ponúknutá celková cena za predmet zákazky zahŕňa všetky požiadavky verejného obstarávateľa uvedené vo výzve na  predloženie ponuky a obsahuje všetky náklady súvisiace s uskutočnením predmetu zákazky.

V ... dňa XX.XX.2022

................................................

meno a priezvisko,

funkcia, podpis\*\*

\* v prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa.

\*\* Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 3 výzvy na predloženie ponuky** – **Čestné vyhlásenie o neprítomnosti konfliktu záujmov**

ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV

**Obchodné meno uchádzača:**

zastúpený

**meno a priezvisko štatutárneho zástupcu:**

ako uchádzač, ktorý predložil ponuku do verejného obstarávania na predmet zákazky „*Pitný režim zamestnancov SP“* ďalej len „zákazka“) vyhláseného verejným obstarávateľom Sociálna poisťovňa, ústredie, Ul. 29. augusta 8 a 10, 831 63 Bratislava (ďalej len „verejný obstarávateľ“) výzvou na predloženie ponuky

**čestne vyhlasujem, že**

v súvislosti s uvedeným postupom zadávania zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ... dňa XX.XX.2022

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 4 výzvy na predloženie ponuky – Čestné vyhlásenie k podmienke účasti podľa § 32 ods. 1 písm. f) zákona**

ČESTNÉ VYHLÁSENIE

**Obchodné meno uchádzača:**

zastúpený

**meno a priezvisko štatutárneho zástupcu:**

**týmto** v súlade s § 32 ods. 1 písm. f) v nadväznosti na § 32 ods. 2 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**čestne vyhlasujem, že**

nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ... dňa XX.XX.2022

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 5 výzvy na predloženie ponuky - Rámcová dohoda na pitný režim zamestnancov Sociálnej poisťovne**

**Rámcová dohoda**

**na prenájom, dodávku, inštaláciu a sanitáciu filtračných výdajníkov**

**na vodu pre Sociálnu poisťovňu**

uzatvorená podľa § 269 ods. 2 Obchodného zákonníka

**Čl. I**

**Účastníci rámcovej dohody**

**Objednávateľ:** Sociálna poisťovňa

Sídlo: Ul. 29. augusta 8 a 10

813 63 Bratislava

Štatutárny orgán: Ing. Juraj Káčer

generálny riaditeľ Sociálnej poisťovne

IČO: 30807484

DIČ: 2020592332

Bankové spojenie: Štátna pokladnica

IBAN: SK40 8180 0000 0070 0016 4314

SWIFT: SPSRSKBA

(ďalej len „objednávateľ“)

a

**Dodávateľ:**

Sídlo:

V mene dodávateľa koná:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný v Obchodnom registri Okresného súdu.............., oddiel: ........... vložka č. .......................

(ďalej len „dodávateľ“)

(spolu aj ako „účastníci dohody“)

**Čl. II**

**Východiskové podklady**

Východiskovým podkladom na uzavretie tejto Rámcovej dohody na prenájom, dodávku, inštaláciu a sanitáciu filtračných výdajníkov na vodu (ďalej len „výdajník) pre Sociálnu poisťovňu podľa § 269 ods. 2 Obchodného zákonníka (ďalej len „dohoda“) je ponuka dodávateľa zo dňa ........................, predložená v rámci zadávania zákazky s nízkou hodnotou podľa §5 ods. 4  a §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „Pitný režim zamestnancov SP“.

**Čl. III**

**Predmet dohody a jeho rozsah**

1. Predmetom tejto dohody je záväzok dodávateľa zabezpečiť pre objednávateľa nasledujúce služby:
2. dodávku a prenájom samostatne stojaceho filtračného výdajníka na vodu – horúca, chladená, perlivá voda počas platnosti dohody,
3. inštaláciu výdajníka a dodávka inštalačného setu ku každému výdajníku,
4. dodávka a výmena filtrov médium (veľkosť zachytených častíc 0,02 mikróny),
5. dodávku a prenájom tlakovej nádoby CO2 fľaša 1,5 - 2,0 kg (ďalej len „CO2 fľaša“),
6. výmenu CO2 fliaš,
7. vykonávanie sanitácie výdajníka,
8. dodávku papierových Eko pohárov,
9. dopravu na miesto plnenia a vykládku v mieste plnenia.
10. Dodávateľ sa zaväzuje dodávať predmet dohody v špecifikácii, uvedenej v Prílohe č. 1   
    k dohode Špecifikácia predmetu dohody.
11. Súčasťou dodávaného tovaru musia byť návody na použitie v súlade s platnou legislatívou.
12. Z tejto dohody pre dodávateľa nevyplýva povinnosť predmet dohody dodať a   
    pre objednávateľa nevyplýva povinnosť predmet dohody objednať. Táto dohoda sa plní   
    na základe písomných objednávok objednávateľa.
13. Konkrétne množstvá, druhy služieb a miesta plnenia špecifikované v tejto dohode budú uvedené objednávateľom v jednotlivých objednávkach v súlade s podmienkami upravenými v tejto dohode. Objednávku schvaľuje a podpisuje zodpovedný zástupca objednávateľa, podľa Kompetenčného poriadku objednávateľa.
14. Dodávateľ sa zaväzuje dodávať celý predmet dohody objednávateľovi na základe objednávok riadne a včas v dohodnutej kvalite, množstve, druhu a cene a objednávateľ sa zaväzuje takýto tovar od dodávateľa prevziať a zaplatiť zaň cenu dohodnutú v súlade s touto dohodou.
15. Objednávateľ si súčasne vyhradzuje právo neodobrať celé predpokladané množstvo a rozsah predmetu dohody uvedený v bode 1. a 2. tohto článku a v Prílohe č. 1 a v Prílohe č. 3 k tejto dohode. Neodobratie predmetu dohody objednávateľom v celom predpokladanom množstve a rozsahu nezakladá právo dodávateľa uplatniť si nárok na náhradu škody a ani od dohody odstúpiť.

**Čl. IV**

**Miesto, množstvo, lehota a spôsob plnenia**

1. Miestom plnenia predmetu dohody sú objekty ústredia objednávateľa uvedené v Prílohe č. 2 k tejto dohode. Zmeny a doplnenie Prílohy č. 2 k dohode o zmene zoznamu miest dodania nie sú považované za podstatnú zmenu dohody, vyžadujúcej jej úpravu formou dodatku k dohode. Takéto zmeny a doplnenia Prílohy č. 2 k dohode budú realizované formou vzájomne odsúhlaseného a očíslovaného zápisu o zmene prílohy, ktorého vzor tvorí Prílohu č. 4 k tejto dohode, podpísaného oprávnenými zástupcami oboch účastníkov dohody, uvedenými v bode 2 tohto článku dohody.
2. Zápis o zmene/doplnení Prílohy č. 2 k dohode v rozsahu podľa bodu 1 tohto článku dohody nadobudne platnosť dňom podpísania zápisu oprávnenými zástupcami oboch účastníkov dohody a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky (ďalej len „register“). Osoby oprávnené konať   
   vo veciach zmeny Prílohy č. 2:

Za objednávateľa: riaditeľ sekcie prevádzky

Za dodávateľa: .........................................(doplní uchádzač).

1. Účastníci dohody sa dohodli, že množstvo odobratého predmetu dohody uvedeného v čl. III bod 1 je oprávnený určiť objednávateľ, podľa svojej potreby, v jednotlivých objednávkach. Predpokladané množstvá predmetu dohody sú uvedené v  Prílohe č. 3 Cenová kalkulácia a predpokladané množstvo.
2. Lehota na poskytnutie služieb podľa tejto dohody je dohodnutá nasledovne:
3. lehota na dodanie, inštaláciu výdajníkov a dodanie CO2 fľaša je do nájmu je do desať (10) dní odo dňa doručenia objednávky objednávateľom, ak objednávateľ neurčí iný termín v objednávke,
4. lehota na výmenu CO2 náplň 1,5 kg – 2,0 kg je do päť (5) dní odo dňa doručenia objednávky objednávateľom, ak objednávateľ neurčí iný termín v objednávke,
5. sanitáciu výdajníkov a výmenu filtrov zabezpečí dodávateľ dva krát za rok do päť (5) dní odo dňa doručenia objednávky, ak objednávateľ neurčí iný termín v objednávke,
6. dodávku papierových Eko pohárov je do päť (5) dní odo dňa doručenia objednávky objednávateľom, ak objednávateľ neurčí iný termín v objednávke.
7. Poskytnutie služieb podľa tejto dohody bude vykonávané v pracovné dni a v pracovnom čase objednávateľa. Prenájom bude poskytovaný nepretržite počas platnosti a účinnosti tejto dohody. Začiatkom prenájmu bude moment ukončenia inštalácie podľa bodu 4. písmeno a) vyššie a súčasne riadneho prevzatia podľa bodu 14. tohto článku dohody.
8. Objednávky bude objednávateľ zasielať dodávateľovi e-mailom na e-mailovú adresu ............................................ (doplní uchádzač). Dodávateľ sa zaväzuje potvrdiť každú objednávku objednávateľa vyhotovenú a doručenú v súlade s touto dohodou, bez zbytočného odkladu, najneskôr však do 3 dní odo dňa jej doručenia. Neakceptovanie objednávky zo strany dodávateľa sa považuje za podstatné porušenie povinností dodávateľa.
9. Doručením objednávky podľa tejto dohody a jej potvrdením vznikne záväzok dodávateľa dodať objednávateľovi objednaný  predmet dohody a záväzok objednávateľa objednaný predmet dohody prevziať a zaplatiť dodávateľovi dohodnutú cenu v súlade s touto dohodou. Dodávateľ sa zaväzuje potvrdiť prijatie každej objednávky nasledujúcim spôsobom: doručením potvrdenej objednávky s uvedením mena, priezviska a podpisom oprávnenej osoby a pečiatky dodávateľa s poznámkou „potvrdzujem“ objednávateľovi na e-mailovú adresu uvedenú v objednávke (zaslaním naskenovanej potvrdenej podpisovej strany objednávky).
10. Objednávateľ uvedie v objednávke údaje, ktoré sú nevyhnutné na jej splnenie, a to najmä:

a) špecifikáciu/názov predmetu dohody, množstvo v kusoch, cenu,

b) rozpis dodania jednotlivých druhov  predmetu dohody na požadované odberné miesta,

c) termín dodania alebo jeho spresnenie, ak je rozdielny od podmienok uvedených v bode 4 tohto článku dohody,

d) identifikačné údaje účastníkov dohody, číslo objednávky, dátum vystavenia objednávky a podpis povereného zástupcu objednávateľa,

e) iné podmienky zabezpečenia predmetu dohody, resp. iné náležitosti, ak vyplývajú z tejto dohody.

1. Dodávateľ má povinnosť bez zbytočného odkladu upozorniť objednávateľa na nevhodnú povahu pokynov daných objednávateľom (napr. chybná objednávka alebo údaj v nej).
2. Dodávateľ je povinný spresniť deň a hodinu dodania predmetu plnenia, resp. jeho časti telefonicky, e-mailom minimálne jeden deň pred dodaním predmetu dohody a tento termín musí písomne e-mailom potvrdiť zodpovedný zástupca objednávateľa.
3. V prípade neoznámenia termínu dodávky predmetu dohody, objednávateľ nie je povinný prevziať dodávku v deň doručenia, ale až v nasledujúci pracovný deň. Všetky náklady spojené s odmietnutím prevzatia neoznámenej dodávky znáša dodávateľ.
4. Odovzdanie predmetu dohody objednávateľovi uskutoční zodpovedný zástupca dodávateľa v mieste plnenia v dohodnutej špecifikácii, termínoch, cene a množstvách. Dopravu na miesto plnenia vrátane vykládky predmetu dohody, určeného v objednávke a tiež dodanie návodov určených výrobcom na použitie zabezpečuje dodávateľ na vlastné náklady a nesie plnú zodpovednosť za škody na ňom vzniknuté (strata, zničenie a poškodenie) až do okamihu jeho riadneho odovzdania objednávateľovi. Predmet dohody bude zabalený obvyklým spôsobom, aby nedošlo k jeho poškodeniu počas dopravy.
5. Dodávka na základe objednávky sa považuje za splnenú jej odovzdaním zodpovedným zástupcom dodávateľa, ktorým je servisný technik a prevzatím v mieste plnenia zodpovedným zástupcom objednávateľa, ktorým je zamestnanec oddelenia údržby, ktorý vykoná kontrolu druhu, kvality a množstva. Predmet objednávky sa bude preberať na základe dodacieho listu, ktorý odsúhlasia a potvrdia svojimi vlastnoručnými podpismi zodpovední zástupcovia oboch účastníkov dohody.
6. Objednávateľ je povinný v mieste plnenia predmet dohody riadne prevziať a bez zbytočného odkladu potvrdiť dodávateľovi jeho prevzatie na samostatný doklad (dodací list, prepravný list a pod.).
7. Dodávateľ zodpovedá za to, že predmet dohody dodaný objednávateľovi má obvyklé vlastnosti, vyplývajúce zo špecifikácie a je spôsobilý na použitie na dohodnutý účel.
8. Dodávateľ si nemôže nárokovať, aby počas trvania tejto dohody objednávateľ odobral celé množstvo predmetu dohody v rozsahu podľa čl. III a Prílohy č. 1 a Prílohy č. 3 tejto dohody. Neodobranie predmetu dohody objednávateľom v celom množstve nezakladá právo dodávateľa uplatniť si náhradu škody ani od dohody odstúpiť.
9. V prípade potreby, pred zaslaním písomnej objednávky, môže sa medzi účastníkmi dohody uskutočniť písomná konzultácia, týkajúca sa predmetu tejto objednávky.

**Čl. V**

**Cena**

1. Cena za predmet dohody je stanovená dohodou účastníkov dohody v EUR, v súlade   
   sozákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z o cenách v znení neskorších predpisov, ktorou sa vykonáva zákon č. 18/1996 Z. z. o cenách v znení neskorších prepisov.
2. Cenová kalkulácia a predpokladané množstvo predmetu dohody tvoria Prílohu č. 3 k dohode, ktorej súčasťou sú aj jednotkové ceny predmetu dohody.
3. Celkový finančný limit tejto dohody sumárne počas platnosti dohody je:

Celkový finančný limit bez DPH: ... (*doplní uchádzač*) EUR

Sadzba DPH 20 % a výška DPH: ... (*doplní uchádzač*) EUR

Celkový finančný limit vrátane DPH: ... (*doplní uchádzač*) EUR

Slovom: ... (*doplní uchádzač*) eur s DPH

Celkový finančný limit bol určený ako maximálna predpokladaná hodnota všetkých plnení, ktoré sa predpokladajú počas platnosti a účinnosti dohody. Objednávateľ si vyhradzuje právo nevyčerpať celkový finančný limit za predmet dohody a dodávateľ sa zaväzuje uvedené právo objednávateľa akceptovať.

*Ak dodávateľ je platcom DPH uvedie ceny za predmet dohody s DPH. DPH bude účtovaná podľa všeobecne záväzných právnych predpisov platných v čase zdaniteľného plnenia.*

*Ak dodávateľ nie je platcom DPH, uvedie ceny za predmet dohody bez DPH a na skutočnosť, že nie je platcom DPH upozorní. V prípade, ak sa dodávateľ počas plnenia dohody stane platcom DPH, táto skutočnosť nie je dôvodom na zmenu dohodnutých cien a ceny sa nezvyšujú o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkový finančný limit pre objednávateľa vrátane všetkých daňových povinností objednávateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení dohody fakturovať DPH. Takýto dodávateľ musí uviesť príslušnú sadzbu a výšku DPH podľa zákona   
č. 222/2004 Z. z. o dani z pridanej hodnoty v znení neskorších predpisov (ďalej len „zákon   
o DPH“) a celkový finančný limit vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v dohode sa uvedie len aktuálna alternatíva)*

4. Celkový finančný limit za predmet dohody je daný súčtom cien za jednotlivé položky predmetu dohody, ktoré sú stanovené súčinom jednotkových cien a predpokladaného množstva   
uvedeného v Prílohe č. 3 k dohode za obdobie platnosti tejto dohody. Celkový finančný limit za predmet dohody a jednotkové ceny za predmet dohody podľa Prílohy č. 3 tejto dohody obsahujú všetky náklady dodávateľa spojené s plnením predmetu dohody, najmä dodávku, inštaláciu, dopravu, montáž, dodanie návodov určených výrobcom na použitie, vykládku na určené miesto, prenájom, sanitáciu a výmenu CO2 fliaš a tiež všetky zľavy, ktoré poskytuje dodávateľ a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady súvisiace s plnením predmetu dohody.

5. Dodávateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny predmetu dohody. Dohodnuté jednotkové ceny zohľadňujú primerané, preukázateľné náklady a primeraný zisk.

6. Novozavedené platby vyplývajúce zo všeobecne záväzných právnych predpisov (s výnimkou zmeny sadzby DPH), ktoré budú zavedené v čase realizácie dohody a prípadnú zmenu iných preukázateľných cenových vplyvov, musí dodávateľ preukázať, prerokovať a odsúhlasiť s objednávateľom a tieto zapracovať do písomného návrhu dodatku k dohode v súlade s čl. XII bodom 4 tejto dohody.

**Čl. VI**

**Platobné podmienky**

1. Účastníci dohody sa dohodli, že úhrada za predmet dohody bude realizovaná formou bezhotovostného platobného styku bez zálohovej platby na základe čiastkového plnenia predmetu dohody.
2. Úhrada dohodnutej ceny za jednotlivé čiastkové plnenia predmetu dohody s výnimkou prenájmu výdajníka a CO2 fliaš, na základe písomných objednávok, bude realizovaná priebežne na základe samostatného daňového dokladu – faktúry. Dodávateľovi vznikne právo na vystavenie faktúry dňom riadneho a včasného dodania predmetu dohody na základe jednotlivých objednávok, odsúhlasených a potvrdených oprávnenými zástupcami oboch účastníkov dohody.
3. Úhrada dohodnutej ceny na prenájom výdajníka a prenájom CO2 fľaše na základe písomných objednávok bude realizovaná mesačne. Dodávateľovi vznikne právo na vystavenie prvej faktúry do 10. dňa po inštalácii a následne do 10. dňa príslušného kalendárneho mesiaca prenájmu. V prípade ak prenájmom nebude trvať celý mesiac úhrada sa bude realizovať v alikvotnej čiastke. Prílohou faktúry bude objednávka a pri prvej faktúre aj potvrdený dodací list o vykonanej inštalácii v zmysle č. IV bod 14. tejto dohody..
4. Faktúra musí obsahovať názvy a množstvá jednotlivých položiek predmetu dohody, jednotkové ceny a fakturovanú sumu za jednotlivé druhy tovaru, sadzbu DPH v % a výšku DPH v EUR, celkovú fakturovanú sumu v EUR bez DPH a celkovú fakturovanú sumu v EUR s DPH. Prílohou faktúry bude objednávka, súpis dodaného predmetu dohody na základe príslušnej objednávky, t.j. súhrnný dodací list, kópia/e dodacieho/dodacích listu/listov potvrdených objednávateľom alebo iný doklad o preprave alebo doručení zásielky.
5. Splatnosť faktúry je najneskôr do 30 dní odo dňa jej doručenia do podateľne objednávateľa.
6. Dodávateľ sa zaväzuje vyhotovenú faktúru zaslať listinne poštou a súčasne v textovo čitateľnom súbore vo formáte PDF elektronicky na e-mailovú adresu objednávateľa [faktury@socpoist.sk](mailto:faktury@socpoist.sk), a to bezodkladne po jej vystavení. Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava. Všetky faktúry vyplývajúce z tejto dohody a objednávky podliehajú povinnosti zverejnenia zo strany objednávateľa.
7. Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu aj v elektronickej podobe na e-mailovú adresu uvedenú v bode 5 tohto článku.
8. Dodávateľ vyhlasuje, že ku dňu uzavretia tejto rámcovej dohody je/nie je (vyberie dodávateľ) závislou osobou voči objednávateľovi v zmysle § 2 písm. n) zákona č. 595/2003 Z. z. o dani z príjmov v zmení neskorších predpisov. Každú zmenu súvisiacu s personálnym, ekonomickým alebo iným prepojením voči objednávateľovi v súvislosti s ustanovením § 2 písm. n) zákona č. 595/2003 Z. z. o dani z príjmov v znení neskorších predpisov je dodávateľ povinný objednávateľovi písomne oznámiť a to do päť (5) dní odo dňa vzniku zmeny.

**Čl. VII**

**Zodpovednosť za vady**

1. Dodávateľ dodá predmet dohody, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom.
2. Ak má predmet dohody vady už v čase odovzdania a preberania, objednávateľ predmet dohody neprevezme a vráti ho dodávateľovi, ktorý je povinný vady odstrániť do troch (3) pracovných dní, ak sa účastníci dohody v konkrétnom prípade s prihliadnutím na charakter vád nedohodnú inak. Do času, kým dodávateľ nedodá predmet dohody bez vád, je v omeškaní s dodaním.
3. Objednávateľ je povinný vady a poruchy predmetu dohody bez zbytočného odkladu po ich zistení písomne oznámiť dodávateľovi. V oznámení o vadách musí objednávateľ vady špecifikovať (opísať a uviesť, ako sa prejavujú) a uviesť, aký nárok z vád uplatňuje.
4. Dodávateľ sa zaväzuje, že oznámenie vady alebo poruchy objednávateľom odstránia   
   bez zbytočného odkladu, najneskôr do troch (3) pracovných dní po doručení správy o poruche.
5. V ostatných prípadoch neupravených touto dohodou budú účastníci dohody v oblasti vád postupovať podľa príslušných ustanovení Obchodného zákonníka.
6. Dodávateľ nezodpovedá za vady a poruchy, ktoré boli spôsobené neodborným nakladaním s predmetom dohody.

**Čl. VIII**

**Zmluvné pokuty, úrok z omeškania a náhrada škody**

1. Pri nedodržaní termínu plnenia dohodnutého v čl. IV bod 4 alebo v objednávke, je objednávateľ oprávnený uplatniť si nárok na zmluvnú pokutu vo výške 50 EUR za každý, aj začatý deň omeškania, ak sa účastníci dohody nedohodnú inak. Dodávateľ sa zaväzuje,   
že takúto zmluvnú pokutu zaplatí objednávateľovi najneskôr do tridsať (30) dní od doručenia jej vyúčtovania na základe faktúry.

2. V prípade omeškania objednávateľa s úhradou faktúry v dohodnutej lehote je dodávateľ oprávnený uplatniť si u objednávateľa nárok na úrok z omeškania maximálne vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.

3. V prípade, ak je dodávateľ v omeškaní s odstránením poruchy podľa čl. VII bodu 4 dohody, objednávateľ je oprávnený uplatniť si nárok na zmluvnú pokutu vo výške 50 EUR za každý deň omeškania, ak sa účastníci dohody nedohodnú inak. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní od doručenia jej vyúčtovania na základe faktúry.

4. Uhradením zmluvných pokút nezaniká nárok objednávateľa na náhradu škody, ktorá prevyšuje výšku zmluvnej pokuty.

5. V súlade s § 364 Obchodného zákonníka sa účastníci dohody dohodli na započítaní vzájomných pohľadávok vyplývajúcich z tejto dohody.

6. Zodpovednosť za škodu sa riadi podľa príslušných ustanovení Obchodného zákonníka.

7. Zaplatením zmluvnej pokuty sa dodávateľ nezbavuje povinnosti nedostatky odstrániť.

8. Ak poruší jeden z účastníkov dohody svoje povinnosti alebo akýkoľvek záväzok vyplývajúci z tejto dohody, je povinný nahradiť škodu tým spôsobenú druhému účastníkovi dohody.   
Za škodu sa považuje skutočná škoda a náklady vzniknuté poškodenému účastníkovi dohody v súvislosti so škodovou udalosťou.

9. Účastník dohody, ktorý porušil svoju povinnosť alebo akýkoľvek záväzok vyplývajúci z tejto dohody, sa môže zbaviť zodpovednosti za náhradu škody, ak preukáže, že k porušeniu povinnosti alebo akéhokoľvek záväzku vyplývajúceho z tejto dohody došlo v dôsledku okolností vylučujúcich zodpovednosť. Ak porušenie povinností alebo akéhokoľvek záväzku vyplývajúceho z tejto dohody spôsobila tretia strana (subdodávateľ), ktorej povinný účastník dohody zveril plnenie svojej zmluvnej povinnosti alebo záväzku, je u povinného účastníka dohody vylúčená zodpovednosť za škodu len v prípade, ak by k vzniku škody došlo v dôsledku okolností vylučujúcich zodpovednosť.

**Čl. IX**

**Dôvernosť informácií a mlčanlivosť**

1. Účastníci dohody a ich zamestnanci, sú povinní zachovávať v tajnosti všetky dôverné informácie, ktoré sú uvedené v tejto dohode a v jej prílohách a/alebo ktoré budú uvedené v jej dodatkoch a prílohách a/alebo ktoré im boli poskytnuté alebo ktoré inak získali v súvislosti s dohodou alebo s ktorými sa oboznámili počas plnenia dohody, resp. ktoré súvisia s predmetom plnenia, s údajmi, ktoré podliehajú ochrane podľa zákona č. 18/2018 podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenia o ochrane údajov) (GDPR) a zákona   
   č. 18/2018 Z. z. o ochrane osobných údajov a o zmene a doplnení niektorých zákonov s údajmi získanými v rámci predzmluvných rokovaní, ktoré súvisia s dohodou, s výnimkou nasledujúcich prípadov:

a) ak je poskytnutie informácie od dotknutého účastníka dohody uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzných právnych predpisov (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov),

b) ak je informácia verejne dostupná z iného dôvodu, ako je porušenie povinnosti mlčanlivosti dotknutého účastníka dohody, informácie, ktoré už sú v deň podpisu dohody verejne známe alebo ktoré je možné už v deň podpisu tejto dohody získať z bežne dostupných informačných prostriedkov,

c) informácie, ktoré sa stanú po podpise dohody verejne známymi alebo ktoré možno   
po tomto dni získať z bežne dostupných informačných prostriedkov,

d) ak je informácia poskytnutá odborným poradcom dotknutého účastníka dohody (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutému účastníkovi dohody zaviazali povinnosťou mlčanlivosti,

e) pre účely akéhokoľvek súdneho, rozhodcovského, správneho alebo iného konania, ktorého je dotknutý účastník dohody účastníkom,

f) ak je informácia poskytnutá so súhlasom druhého účastníka dohody.

2. Účastníci dohody sú povinní zachovávať mlčanlivosť o všetkých dôverných informáciách, ibaže by z tejto dohody alebo z príslušných všeobecne záväzných právnych predpisov vyplývalo inak. Tento záväzok trvá aj po ukončení platnosti a účinnosti tejto dohody.

3. Účastníci dohody sa zaväzujú, že dôverné informácie bez predchádzajúceho písomného súhlasu druhého účastníka dohody nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov účastníkov dohody, audítor alebo právni poradcovia účastníkov dohody, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.

4. Účastníci dohody sa zaväzujú, že všetky zúčastnené osoby a subjekty, budú s takto poskytnutými informáciami a zistenými skutočnosťami nakladať ako s dôvernými informáciami.

5. Účastníci dohody sa zaväzujú, že upovedomia druhého účastníka dohody o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.

6. Účastníci dohody sa zaväzujú, že budú ochraňovať dôverné informácie druhého účastníka dohody s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.

**Čl. X**

**Skončenie dohody**

1. Dohoda môže skončiť:

a) uplynutím doby, na ktorú bola uzavretá, alebo vyčerpaním predpokladanej hodnoty zákazky, podľa toho, ktorá skutočnosť nastane skôr,

b) písomnou dohodou účastníkov dohody,

c) výpoveďou ktoréhokoľvek z účastníkov dohody,

d) odstúpením od dohody ktorýmkoľvek z účastníkov dohody pri podstatnom porušení dohody,

e) zánikom účastníka dohody.

2. Dohoda môže byť skončená písomnou výpoveďou ktoréhokoľvek z účastníkov dohody aj bez uvedenia dôvodu. Účastníci dohody sa dohodli na jednomesačnej výpovednej lehote, ktorá začne plynúť prvým dňom kalendárneho mesiaca nasledujúceho po doručení písomnej výpovede druhému účastníkovi dohody.

3. Vypovedaním dohody nevzniknú objednávateľovi žiadne dodatočné záväzky voči dodávateľovi.

4. Dodávateľ nepostúpi bez predchádzajúceho písomného súhlasu objednávateľa ani inak neprevedie práva a povinnosti vyplývajúce z tejto dohody v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu. Objednávateľ je oprávnený túto dohodu vypovedať v jednomesačnej výpovednej lehote, v prípade ak dodávateľ poruší toto ustanovenie.

5. Dodávateľ je povinný vopred informovať objednávateľa o každej zmene vlastníctva spoločnosti alebo jej časti.

6. Pri podstatnom porušení povinností vyplývajúcich z dohody, môže oprávnený účastník dohody písomne odstúpiť od dohody a požadovať od povinného účastníka dohody v súlade   
so všeobecne záväznými právnymi predpismi náhradu škody, ktorá jeho vinou vznikne.

7. Účastníci dohody sa dohodli, že za podstatné porušenie povinností dohody budú považovať   
zo strany dodávateľa: opakované nedodržanie termínov, kvality, množstva a rozsahu plnenia predmetu dohody na základe objednávky, neakceptovanie objednávky, opakované omeškanie (viac ako 2 krát) s odstránením prípadných vád predmetu dohody dohodnutým spôsobom a   
zo strany objednávateľa: opakované omeškanie (viac ako 2 krát) s úhradou riadne vystavenej faktúry o viac ako 30 dní po lehote splatnosti.

8. Odstúpenie musí byť uskutočnené písomnou formou a bude účinné dňom jeho doručenia druhému účastníkovi dohody a musí v ňom byť uvedený konkrétny dôvod odstúpenia, inak je neplatné.

9. Odstúpenie od dohody sa nedotýka nárokov účastníkov dohody na náhradu škody vyplývajúcich z tejto dohody.

10. Úplná alebo čiastočná zodpovednosť účastníka dohody bude vylúčená v prípadoch zásahu vyššej moci.

11. Pod vyššou mocou sa rozumejú okolnosti, ktoré nastanú po uzavretí dohody ako výsledok nepredvídateľných a účastníkmi dohody neovplyvniteľných prekážok. V prípade, že takáto okolnosť bude dodávateľovi alebo objednávateľovi brániť v plnení povinností podľa tejto dohody, bude účastník dohody dotknutý vyššou mocou zbavený zodpovednosti za čiastočné alebo úplné nesplnenie záväzkov vyplývajúcich z tejto dohody primerane počas doby, po ktorú pôsobili tieto okolnosti.

12. Skončením dohody zanikajú všetky práva a povinnosti účastníkov dohody vyplývajúce z dohody s výnimkou ustanovení, ktoré sa týkajú nároku na náhradu škody vzniknutej porušením tejto dohody, nároku na zaplatenie dohodnutej pokuty podľa ustanovení tejto dohody a ďalej ustanovenia tejto dohody, ktoré vzhľadom na svoju povahu majú trvať aj   
po ukončení dohody, napr. dôvernosť informácií a mlčanlivosť.

**Čl. XI**

**Osobitné ustanovenia**

1. Dodávateľ (v prípade skupiny dodávateľov, každý člen skupiny dodávateľov) jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), musia byť v súlade s § 11 ods. 1 zákona o verejnom obstarávaní zapísaní v registri partnerov verejného sektora podľa zákona o registri partnerov verejného sektora, ak im zákon o registri partnerov verejného sektora túto povinnosť ukladá. Objednávateľ neuzatvorí túto dohodu s dodávateľom, ak v čase uzatvorenia dohody nebude mať dodávateľ, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora alebo ak poskytovateľovi bude uložený zákaz účasti podľa § 182 ods. 3 písm. b) zákona o verejnom obstarávaní.
2. Objednávateľ môže podľa § 19 ods. 3 zákona o verejnom obstarávaní odstúpiť od dohody, ak dodávateľ v čase uzatvorenia dohody nebol zapísaný v registri partnerov verejného sektora alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti podľa § 182 ods. 3 písm. b)zákona o verejnom obstarávaní.
3. Účastníci dohody sa zaväzujú ihneď písomne oznámiť druhému účastníkovi dohody závažné skutočnosti súvisiace s plnením predmetu dohody, ktoré nastali po podpise dohody.
4. Dodávateľ je povinný bezodkladne písomne oznámiť objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto dohody. Ďalej je povinný bezodkladne oznámiť objednávateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
5. Účastníci dohody sa zaväzujú bezodkladne vzájomne sa informovať, pokiaľ si budú vedomí alebo budú mať konkrétne podozrenie na korupciu pri rokovaniach o dohode, uzatváraní dohody alebo počas plnenia objednávok na základe tejto dohody.

**Čl. XII**

**Záverečné ustanovenia**

1. Táto dohoda sa uzatvára na dobu určitú, a to na 48 mesiacov odo dňa nadobudnutia jej účinnosti alebo do vyčerpania celkového finančného limitu za predmet dohody, t. j. ............. EUR s DPH, podľa toho, ktorá skutočnosť nastane skôr.
2. Dohoda nadobúda platnosť dňom jej podpísania oprávnenými zástupcami oboch účastníkov dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
3. Táto dohoda podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť objednávateľa zverejniť túto dohodu ako aj jednotlivé objednávky a faktúry vyplývajúce z tejto dohody vrátane jej príloh v plnom rozsahu.
4. Dohodu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou s výnimkou Prílohy č. 2, ktorá sa vykoná podľa čl. IV bod 1 a 2 tejto dohody. Dohodu je možné meniť len v prípade, ak zmeny a doplnenia nebudú v rozpore s ustanovením § 18 zákona o verejnom obstarávaní a európskou legislatívou.
5. Účastníci dohody sa v súlade s ustanovením § 262 ods. 1 Obchodného zákonníka dohodli, že záväzkový vzťah založený touto dohodou sa spravuje Obchodným zákonníkom. Vzťahy účastníkov dohody, neupravené touto dohodou sa budú riadiť príslušnými ustanoveniami Obchodného zákonníka a ďalšími všeobecne záväznými právnymi predpismi Slovenskej republiky a predpismi Európskej únie.
6. Účastníci dohody sa zaväzujú, že všetky spory, vyplývajúce z tejto dohody, budú riešiť predovšetkým formou dohody. Prípadné spory, o ktorých sa účastníci dohody nedohodnú, budú postúpené na rozhodnutie vecne a miestne príslušnému súdu.
7. Ak niektoré ustanovenia tejto dohody stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto dohody.
8. Neoddeliteľnou súčasťou dohody sú prílohy:

Príloha č. 1: Špecifikácia predmetu dohody

Príloha č. 2: Miesta plnenia

Príloha č. 3: Cenová kalkulácia a predpokladané množstvo

Príloha č. 4: Zápis o zmene Prílohy č. 2

1. Dohoda je vyhotovená v štyroch rovnopisoch, po dva rovnopisy pre každého účastníka dohody.
2. Účastníci dohody vyhlasujú, že obsah dohody je prejavom ich slobodnej vôle, dohoda nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a právnym účinkom porozumeli a na znak súhlasu ju vlastnoručne podpísali.

V ........................, dňa V Bratislave, dňa ..........................

Za dodávateľa: Za objednávateľa

––––––––––––––––––––––––––– –––––––––––––––––––––––––––

**Ing. Juraj Káčer**

generálny riaditeľ Sociálnej poisťovne

**Špecifikácia predmetu dohody**

|  |  |  |  |
| --- | --- | --- | --- |
| Názov predmetu dohody | Prenájom, dodávka, inštalácia a sanitácia filtračných výdajníkov na vodu | | |
|  | | | |
| Funkcia | Filtrovaná voda najvyššej kvality, chladená, horúca alebo perlivá na pitný režim zamestnancov SP | | |
| **TECHNICKÁ ŠPECIFIKÁCIA PREDMETU DOHODY** | | | |
| Kvantifikovateľné technické vlastnosti | Merná jednotka | Predpokladané množstvo na obdobie 48 mesiacov |
| Prenájom filtračných výdajníkov samostatne stojacich horúca, chladená, perlivá voda | ks/mes. | 960 |
| Inštalácia výdajníka (jednorázovo) + dodávka inštalačného setu | JV | 20 |
| Sanitácia | JV | 170 |
| Filter médium (veľkosť zachytených častíc 0,02 mikróny) –dodávka a výmena | ks | 170 |
| Prenájom tlaková nádoba CO2 fľaša 1,5 – 2,0 kg | ks/mes. | 960 |
| CO2 náplň 1,5 kg – 2,0 kg - výmena | ks | 400 |
| Papierové Eko poháre 180 ml – 220 ml. 1 balenie = 100 kusov | balenie | 450 |
|  |  | | |
| **Požiadavky na plnenie predmetu dohody** | Výdajník samostatne stojaci:   * Hmotnosť : do 50 kg * Minimálny objem zásobníka chladenej vody: 1,5 l * Minimálny objem zásobníka horúcej vody: 1,5 l * Minimálny prietok studenej vody: 15 l/h * Minimálny prietok horúcej vody: 7 l/h * Napätie: 220-230, 50 Hz * Pripojenie na prívod vody * Zásobník na poháriky * Sanitácia výdajníka minimálne 2 x ročne * Výmena filtra 2 x ročne | | |

|  |
| --- |
| **OSOBITNÉ POŽIADAVKY NA PLNENIE** |
| * V rámci prenájmu výdajníka dodávateľ zabezpečí sanitáciu výdajníka minimálne 2 krát za rok. Sanitáciu výdajníkov zabezpečí dodávateľ do piatich (5) dni odo dňa doručenia objednávky. |
| * Miestami plnenia sú budovy ústredia Sociálnej poisťovne Bratislava určené v Prílohe č. 2.  Dodávateľa bude kontaktovať osoba zodpovedná za predmet zákazky.  Plnenie bude uskutočňované v pracovných dňoch a v pracovnom čase objednávateľa (7.00 - 15:00/pružný pracovný čas 6:00 - 18:00, príp. podľa dohody). |
| * Objednávateľ požadujeme, aby dodávateľ výdajník prevzal, naložil a odviezol z miesta dodania, po ukončení platnosti zmluvy, v lehote najneskôr 24 hodín odo dňa doručenia písomného oznámenia dodávateľovi, pri čom po uplynutí tejto lehoty dodávateľ nie je oprávnený účtovať objednávateľovi ďalšie nájomné týkajúce sa výdajníkov. |
| * Ak poruchu alebo vadu predmetu nájmu nie je možné odstrániť v lehote uvedenej v predchádzajúcom bode, dodávateľ je povinný dodať objednávateľovi nový predmet prenájmu v rovnakej kvalite a počte ako náhradu. |

**Miesta plnenia**

|  |  |  |  |
| --- | --- | --- | --- |
| Adresy odberných miest Sociálnej poisťovne | | | |
|  | Mesto | PSČ | Adresa |
| 1. | BRATISLAVA - ústredie | 813 63 | Ul. 29 augusta 8 |
| 2. | BRATISLAVA - ústredie | 813 63 | Ul. 29. augusta 8 a 10 NDO |
| 3. | BRATISLAVA - ústredie | 831 52 | Jozefa Hagaru 2545/9 |

Cenová kalkulácia a predpokladané množstvo

|  |  |  |  |  |  |  |
| --- | --- | --- | --- | --- | --- | --- |
| č. | Predmet dohody | Predpokladané množstvo merných jednotiek | Merná Jednotka | Cena za mernú jednotku  V EUR bez DPH | Celková cena  za 48 mesiacov  v EUR bez DPH za celé predpokladané množstvo | Celková cena  za 48 mesiacov  v EUR s DPH za celé predpokladané množstvo |
| 1. | Filtračný výdajník samostatne stojaci – horúca, chladená, perlivá voda – prenájom (nacenuje sa prenájom 1 ks za 1 mesiac) | 960\* | 1ks/1mes. |  |  |  |
| 2. | Tlaková nádoba CO2 fľaša 1,5 kg – 2,0 kg - prenájom | 960\* | 1ks/1mes. |  |  |  |
| 3. | Inštalácia filtračného výdajníka (jednorázovo) a dodávka inštalačného setu | 20 | JV |  |  |  |
| 4. | Sanitácia | 170 | JV |  |  |  |
| 5. | Filter médium (veľkosť zachytenia častíc 0,02 mikróny) - dodávka a výmena | 170 | ks |  |  |  |
| 6. | CO2 náplň – 1,5 kg – 2,0 kg - dodávka a výmena | 400 | ks |  |  |  |
| 7. | Papierové Eko poháre 180 ml – 220 ml. 1 balenie = 100 kusov | 450 | balenie |  |  |  |
| 8. | Celková cena za predmet zákazky | | | |  |  |

\* množstvo 960 merných jednotek je súčin prenájmu 20 kusov výdajníkov za 1 mesiac prepočítané na obdobie trvania zmluvného vzťahu, t.j. 48 mesiacov ( 20 ks/mes. x 48 mesiacov = 960).

**ZÁPIS**

**O ZMENE PRÍLOHY Č. 2“**

***k Rámcovej dohode č.* ............na prenájom, dodávku, inštaláciu a sanitáciu filtračných výdajníkov na vodu pre Sociálnu poisťovňu*,***

uzatvorenej podľa § 269 ods. 2 Obchodného zákonníka

(ďalej len „dohoda“) medzi:

dodávateľom

..................................................................................................................................

(ďalej len „dodávateľ“)

a

objednávateľom ***Sociálna poisťovňa****, Ul. 29. augusta 8 a 10, 813 63 Bratislava, IČO: 30807484*

(ďalej len „objednávateľ“)

V súlade s čl. IV bodom 1. a 2. dohody, v ktorom sa strany dohody dohodli o spôsobe zmeny Prílohy č. 2 k dohode „MIESTA PLNENIA“, strany dohody v zastúpení ich oprávnenými zástupcami podpisujú tento zápis, ktorým sa mení Príloha č. 2 k dohode „MIESTA PLNENIA“, ktorá tvorí prílohu k tomuto zápisu.

Dôvod potreby uskutočnenia zmeny Prílohy č. 2 k dohode  „MIESTA PLNENIA“:

..............................................................................................................................................................................................................................................................................................................

Tento zápis je neoddeliteľnou súčasťou dohody.

Tento zápis nadobúda platnosť dňom jeho podpísania oprávnenými zástupcami oboch zúčastnených strán a účinnosť dňom nasledujúcim po dni jeho zverejnenia v Centrálnom registri zmlúv vedenom Úradom vlády Slovenskej republiky.

Nadobudnutím účinnosti tohto zápisu sa v celom rozsahu mení znenie Prílohy č. 2 k dohode „MIESTA PLNENIA“.

V ........................., dňa ............ V Bratislave, dňa .................

Za dodávateľa: Za objednávateľa:

............................................... ............................................

xxxxxxxxxxx riaditeľ sekcie prevádzky

Príloha:

Príloha č. 2 k dohode „MIESTA PLNENIA“